Toʻlagan Isoqov

Toʻlagan Oʻlmasovich Isoqov (1949-yil 8-oktyabr – 2025-yil 8-noyabr) – sovet va oʻzbekistonlik nafaqadagi professional futbolchi, futbol murabbiy sifatida faoliyat olib borgan. 1979-yil halokatga uchragan „Paxtakor“ jamoasining asosiy futbolchilaridan biri boʻlgan.

 Futbolchilik faoliyati 
Isoqov Yangiyoʻlda tugʻilgan. Bolaligi Toshkentda oʻtgan, „Spartak“ stadionida murabbiy Maʼruf Poʻlatov qoʻl ostida futbol oʻynagan. U butun faoliyatini „Paxtakor“ jamoasida oʻtkazgan, 13 mavsum davomida birinchi va oliy ligada 252 oʻyin oʻtkazib, 52 gol urgan. 1979-yilda Toʻlagan jarohat oldi, bu esa uni Paxtakor jamoasi safar oʻyiniga olib ketilmasligiga sabab boʻlgan. Paxtakor navbatdagi safar uchrashuvni oʻtkazish uchun samolyotda uchgan vaqtida halokatga uchragan va Toʻlagan Isoqovning jarohat sababli uchmaganligi omon qolishiga sabab boʻlgan. Paxtakor jamoasi halokatidan soʻngra futbolchilik faoliyatini yakunlagan.

 Murabbiylik faoliyati 
Uch yil davomida Moskvadagi Oliy murabbiylar maktabida tahsil olgan. Shahrixonchi jamoasida murabbiy boʻlib ishlagan. Bir necha yil futbol maktabi direktori, Toshkent viloyati sport qoʻmitasida ishlagan. 1989-yilda Viktor Nosov „Paxtakor“ jamoasi murabbiyligini tark etganidan soʻng klubga bosh murabbiy boʻlgan.

Oʻzbekiston futbol federatsiyasida ishlagan. „Zarafshon“, „Surxon“ jamoalarida bosh murabbiylik qilgan. 2020-yildan Oʻzbekiston futbol assotsiatsiyasi faxriylar kengashi raisi etib saylangan.

 Vafoti 
2025-yil 8-noyabr kuni 76 yoshida vafot etgan.

 Unvonlar 

 Oʻzbekiston Respublikasida xizmat koʻrsatgan yoshlar murabbiysi: 2021

 Manbalar 

 Havolalar 

 Toʻlagan Isoqov 60 yoshda!
 Toʻlagan Isoqov Footballfactsru saytida

Turkum:Alifbo boʻyicha futbolchilar
Turkum:Alifbo boʻyicha futbol murabbiylari
Turkum:Toshkentlik futbolchilar
Turkum:SSSR erkak futbolchilari
Turkum:Oʻzbekistonlik erkak futbolchilari
Turkum:Futboldagi erkak hujumchilar
Turkum:Paxtakor jamoasi futbolchilari
Turkum:Oʻzbekistonlik futbol murabbiylari
Turkum:Paxtakor futbol klubi murabbiylari
Turkum:Surxon murabbiylari
Turkum:Shahrixon klubi bosh murabbiylari
Turkum:Nasaf futbol klubi murabbiylari
Turkum:Zarafshon futbol klubi murabbiylari